En middelsstor (ca. 18-20 millimeter), blank gullbasse, brunsvart med brunrøde striper på sidene av pronotum. Pronotum er svart med brunrøde sidekanter og midtstripe, dekkvingene brunrøde med en svart stripe langs sømmen. "Snuten" (clypeus) er noe forlenget med en dyp innskjæring i midten. Hos noen arter er oversiden kledt med oppstående hår, men de fleste er glatte. Dekkvingene har tydelige punktrader, og er tydelig innsnevret bak "skuldrene" slik at disse er ganske markerte.